**A 2019. január 8-ai rendkívüli Közgyűlés határozatai**

**1/2019.(I.8.) Kgy. sz. határozat**

A Közgyűlés a 2019. január 8-i rendkívüli ülés napirendjét az alábbiak szerint fogadta el:

**Napirend**

**NYILVÁNOS  ÜLÉS**

**1./        Utasítás a 100 %-os önkormányzati tulajdonban álló gazdasági társaságok vezető tisztségviselői részére, a rendkívüli munkaidő elrendelésével kapcsolatosan, a munkavállalók védelme érdekében (szóbeli előterjesztés)**

**Előadók:** Kelemen Krisztián önkormányzati képviselő

Szuhai Viktor önkormányzati képviselő

Kopcsándi József önkormányzati képviselő

Dr. László Győző önkormányzati képviselő

Horváth Soma önkormányzati képviselő

Dr. Nemény András önkormányzati képviselő

                                   Dr. Horváth Attila önkormányzati képviselő

Balassa Péter önkormányzati képviselő

**2/2019 (I.8.) Kgy. sz. határozat**

A Közgyűlés felszólítja Szombathely település egyéni választókerületben megválasztott országgyűlési képviselőjét, hogy terjessze az Országgyűlés elé a 2018. évi CXVI. törvény hatályon kívül helyezését, illetve annak hatálybalépését követően terjessze az Országgyűlés elé azt a javaslatot, amely alapján a munka törvénykönyvéről szóló 2012. évi I. törvény 2018. december 31-i hatályos szövege lép hatályba.

**Felelős:**         Dr. Puskás Tivadar polgármester

                        (A végrehajtás előkészítéséért:

                        Dr. Telek Miklós, a Polgármesteri Kabinet vezetője)

**Határidő:**      azonnal

**3/2019 (I.8.) Kgy. sz. határozat**

1. A Közgyűlés mint a tulajdonosi jogok egyedüli gyakorlója, utasítja Szombathely Megyei Jogú Város Önkormányzata 100%­-os önkormányzati tulajdonában álló gazdasági társaságainak vezető tisztségviselőit, hogy a rendkívüli munkaidőre vonatkozó szabályok alkalmazása során a naptári évenként 250 óra, kollektív szerződés esetén az évi 300 óra rendkívüli munkaidőt ne lépjék túl „önként vállalt túlmunka” megnevezéssel sem, valamint, hogy 12 hónapnál hosszabb munkaidőkeretet ne alkalmazzanak.

2.        Egyben a Közgyűlés kötelezi a többségi önkormányzati tulajdonban lévő gazdasági társaságok esetében a tulajdonosi jogok gyakorlására az önkormányzat által megbízott személyeket, hogy kezdeményezzék az adott társaságnál társasági taggyűlés összehívását, „utasítás a rendkívüli munkaidő elrendeléséről” napirendi pont javaslattal, melynek tárgyalása során kötelezően kell képviselniük az alábbiakat:

           A rendkívüli munkaidőre vonatkozó szabályok alkalmazása során a naptári évenként 250 óra, kollektív szerződés esetén az évi 300 óra rendkívüli munkaidőt ne lépjék túl „önként vállalt túlmunka” megnevezéssel sem, valamint hogy 12 hónapnál hosszabb munkaidőkeretet ne alkalmazzanak.

**Felelős:**         Dr. Puskás Tivadar polgármester

                      (A végrehajtás előkészítéséért:

Lakézi Gábor, a Városüzemeltetési Osztály vezetője,

a kizárólagos és többségi önkormányzati tulajdonú gazdasági társaságok vezetői)

**Határidő:**      azonnal